# AMD64

### Wikipedia

AMD64 (tunnettu myös nimillä x86-64, x86_64 ja x64) on AMD:n kehittämä 64-bittinen suoritinarkkitehtuuri. AMD64 voidaan käsittää x86-arkkitehtuurin laajennukseksi, ja se tukeekin yleisimpiä x86-käskykantoja natiivisti. AMD64-käskykantaa käytetään nykyään AMD:n Athlon-, Athlon 64-, Athlon 64 X2-, Turion 64- ja Opteron-perheiden suorittimissa sekä uusimmissa Sempron-suorittimissa. Myös Intel on kehittänyt oman EM64T-nimisen toteutuksensa AMD64-käskykannasta.

## [muokkaa] Arkkitehtuurin eroja x86:een nähden

- Enemmän rekistereitä. Yleiskäyttöisten rekisterien määrä on nostettu x86-32:n kahdeksasta kuuteentoista.
- Suurempi osoiteavaruus. Osoiteavaruuden kokoa on kasvatettu 32 bitistä 48 bittiin. AMD64-arkkitehtuurissa suurin osoitettava muistin määrä on siis 256 tebitavua, kun x86-32-arkkitehtuurissa se oli vain 4 gibitavua. Lisäksi osoittimien käyttämättömien bittien käyttöä on rajoitettu siten, että arkkitehtuuria on helppo myöhemmin laajentaa 64-bittiseen osoiteavaruuteen säilyttäen yhteensopivuus vanhoihin käyttäjätason ohjelmiin, vaatien muutoksia vain käyttöjärjestelmän muistinhallinnalta.
- Muistin osoittaminen suhteessa ohjelmalaskuriin (engl. RIP relative data access). Muistiin pystyy AMD64-arkkitehtuurissa viittaamaan myös suhteessa ohjelmalaskuriin, mikä tehostaa jaettujen kirjastojen käyttöä.
- SSE-käskykanta. AMD64-arkkitehtuuri sisältää Intelin SSE- ja SSE2-käskykannat, ja uudemmat E-sarjan prosessorit tukevat myös SSE3-käskykantaa. Myös x87- ja MMX-käskyt ovat tuettuja.
- NX-bitti. NX-bitti on suojausteknologia, joka mahdollistaa tiettyjen muistialueiden merkitsemisen suorituskieltoon. Näin pyritään ehkäisemään puskuriylivuotohaavoittuvuuksien aiheuttamia haittoja.

## [muokkaa] Toimintatilat

Toimintatila | Vaadittu käyttöjärjestelmän tyyppi | Sovellusten uudelleenkääntäminen tarvitaan | Osoitteen oletuskoko | Operandin oletuskoko | Rekisterilaajennukset | Tyypillinen yleiskäyttöisen rekisterin koko
--- | --- | --- | --- | --- | --- | ---
Long mode | 64-bittinen tila | Uusi 64-bittinen käyttöjärjestelmä | kyllä | 64 | 32 | kyllä | 64
Yhteensopivuustila | ei | 32 | ei | 32
16 | 16 | 16
Legacy Mode | Suojattu tila | Vanha 32-bittinen käyttöjärjestelmä | ei | 32 | 32 | ei | 32
16 | 16
Virtuaalinen 8086-tila | 16 | 16 | 16
Reaalitila | Vanha 16-bittinen käyttöjärjestelmä

| Tämä tietotekniikkaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/d/AMD64_8952.html

Luokat: Tietotekniikkatyngät | Suoritinarkkitehtuurit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Français
- Italiano
- Magyar
- Nederlands
- 日本語
- Polski
- Português
- Русский
- Svenska
- Türkçe
- 中文